Lagardère S.A.
Lagardère S.A. er en fransk multinational koncern med tilstedeværelse i 40 lande og med hovedkvarter i 16. arrondissement i Paris. Koncernen blev etableret i 1992 som Matra, Hachette & Lagardère og ledes af Arnaud Lagardère. Den er inddelt i to primære divisioner: Lagardère Publishing og Lagardère Travel Retail. Deres bogforlag og elektroniske forlag Lagardère Publishing inkluderer Hachette Livre. Lagardère Travel Retail inkluderer butikker i større lufthavne og jernbanestationer. De øvrige aktiviteter omfatter Lagardère News (Paris Match, Le Journal du Dimanche, Europe 1, Virgin Radio, RFM og Elle brand licence) og Lagardère Live Entertainment.

Referencer 

Forlag fra Frankrig
Detailvirksomheder fra Frankrig
Medievirksomheder fra Frankrig